Grand Canyon nasjonalpark

Grand Canyon nasjonalpark er en nasjonalpark i delstaten  Arizona i USA. Parken ble etablert som en av de eldste nasjonalparkene i USA 26. februar 1919. Parken dekker 4 927 km² av et kommunefritt område i Coconino County og Mohave County. Innenfor parken ligger Grand Canyon, et juv i elva Colorado som regnes som et av de viktigste naturlige underverkene i verden. UNESCO har erklært parken som en del av verdensarven.

De fleste turistene som oppsøker parken, ankommer den sørlige kanten av kløften via Arizona State Route 64. Parkens administrasjon ligger i Grand Canyon Village ved den sørlige inngangen; her ligger også de mest populære utsiktsstedene. Om lag 50 kilometer av den sørlige kanten (South Rim) er tilgjengelig med bil.  Parken ble i 2014 besøkt av 4,76 millioner.Dagens Næringsliv 3. september 2015.

Den nordlige kanten (North Rim) er også meget besøkt, og det finnes et turistsenter med adkomst via Arizona State Route 67.

Det er ingen veiforbindelse mellom de to stedene, bortsett fra en fem timers kjøretur via Navajo Bridge, nær Page i Arizona. Det er også forbindelse mellom de to kantene via Las Vegas og via Hooverdammen. Resten av Grand Canyon er svært ulendt og lite tilgjengelig.

 Bilder 

 Referanser 

 Se også 
 Nasjonalparker i USA

 Eksterne lenker  


Kategori:Verneområder opprettet i 1919
Kategori:Nasjonalparker i USA
Kategori:Arizonas natur
Kategori:Verdensarven i USA
Kategori:1919 i USA
Kategori:Coconino County
Kategori:Mohave County
Kategori:Arizonas geografi